Traditional & Folk Songs with lyrics & midi music www.traditionalmusic.co.uk 
Glasgow Peggy (Hieland Lads) 
Glasgow Peggy (Hieland Lads) 
Highland lads are brisk and braw Highland lads are young and airy But I'll awa to Glesga toon And steal awa yon bonnie lassie. 
When her father got word o'this Oh but he was wondrous angry Says "Ye may steal awa my ousen & my kye But ye winna steal awa my lovely Peggy." 
Keep weel aul' man your ousen & your kye For I've got cows and ewes already I winna steal awa your ousen & your kye But I'll steal awa your lovely Peggy. 
He's mounted her on his milk-white steed Jumped up himself on his little gray nagie And they rode thirty miles afore it was lang So he's ta'en awa his lovely Peggy. 
They rode o'er hills & they rode o'er dales They rode through moors & mosses many Until that they met the Earl o'Argyle He was ridin' oot wi' his young son bonnie. 
It's oot & spak the Earl o'Argyle And oh but he was wondrous angry To see the bonniest lass in a' the countryside Gaun ridin awa wi' a Hielan laddie. 
They rode o'er hilis, they rode through dales They rode through moors & mosses mony Until that they came to yon low glen There he's lighted down wi' his lovely Peggy 
Their bed was o' the good green grass Their blankets & sheets o' the ferns bonnie He's rolled up his plaid, laid it below her head And she's lain her doon wi' her Hielan' laddie. 
There is blankets & sheets in my father's hoose 
And they're a' washed & dried already And oh, wadna he right angry be at me For lyin' doon wi' a Hielan' laddie. 
There is 500 acres of good land And it's a' ploughed & sown already And oh wadna he richt angry be at me For lyin' doon wi' a Hielan' laddie. 
He's ta'en her up to yon high hill When that the sun was yet shining clearly Says "A' that is yours as far as ye can see For lyin' doon wi' a Hielan' laddie. 
A' that I promised you at the fIrst Was a wee-cot hoose & a little kail yardie But noo ye are the lady o' all the Isle of Skye For lyin' doon wi' the Hielan laddie." 
Child #228 From Singing Tradition of Child's Popular Ballads, Bronson Recorded by MacColl and Peggy Seeger